Didiereaceae

Ny Didiereaceae dia fianakavian-javamaniry mamony roa ravin-tsimoka (Dicotyledonaea), ao amin' ny filaharana Caryophyllales; misy karazana mihotra ny folo voazara anaty vondron-karazana 4 hatramin' ny 7. Hazo na hazo madinika izy ireo, amin' ny ankapobeny manana endri-taova manokana, ka ny asa fahazoana famaitso dia sahanin' ny taho. Anisan' ny Didieracerae ny fantiolotsy (Alluaudia procera). Matetika izy ireo dia feno tsilo sy maharitra, ary matetika antsoina hoe "zavamaniry be ranony". Ity fianakavian-javamaniry ity dia tsy misy afa-tsy any amin' ny faritra maina eto Madagasikara sy any Afrika Andrefana. Manana karazana 16 mizara amin' ny vondron-karazana 6 ity fianakaviana ity.  

 Fanasolajiana 

 Lisitry ny vondron-karazana 
Mizara ho vondron-karazana 6 ity fianakaviana ity, dia:
 ny Alluaudia,
 ny Alluaudiopsis,
 ny Calyptrotheca,
 ny Decarya,
 ny Didierea,
 ary ny Portulacaria.

 Ny vondron-karazana sy karazana hita eto Madagasikara 

 Ny Alluaudia 
vignette|199x199px|Alluaudia montagnaciiMisy karazany enina ny Alluaudia, izay samy tsy hita afa-tsy eto Madagasikara avokoa. Ny ankamaroany dia hita any amin' ny ala any atsimo-andrefan' ny Nosy. Ny karazana Alluaudia dia misy voniny vavy sy lahy misara-toerana ao amin' ny zavamaniry roa samy hafa. Mirindra manodidina ny ravina ho fiarovana amin' ny biby mpihinana ahitra ny tsilo. Mipetaka metatra maromaro ambonin' ny tany ny tsilo, ary azo inoana fa nivoatra ho setrin' ny fihinanana ahitry ny amboanala na maky izay efa lany tamingana ankehitriny, toa ny Hadropithecus. Ny karazana maky maro velona amin' izao fotoana izao no mihinana be dia be amin' ny Alluaudia, toy ny hira (Lemur catta) sy ny  gidro fotsy tongotra (Lepilemur leucopus).

Indreto ny karazana misy ao aminy:

 Alluaudia ascendens
 Alluaudia comosa
 Alluaudia dumosa
 Alluaudia humbertii
 Alluaudia montagnacii
 Alluaudia procera (fantiolotsy)

 Ny Alluaudiopsis 
Ny Alluaudiopsis dia misy voninkazo lahy sy vavy amin' ny zavamaniry samy hafa. Ny faritra faniriany dia ny faritra atsimo amin' i Madagasikara. Indreto ny karazana misy ao aminy:

 Alluaudiopsis fiherenensis
 Alluaudiopsis marnieriana

 Ny Decarya 
Eto Madagasikara no misy ny Decarya. Tokana ny karazana hita ao, dia ny Decarya madagascariensis.

 Ny Didierea 
vignette|257x257px|Didierea madagascariensis
Ny vondron-karazana Didierea dia misy voniny lahy sy vavy amin' ny foto-javamaniry samy hafa. Ny karazany roa fantatra dia tsy misy afa-tsy eto Madagasikara, izay ahitana azy any amin' ny ala misy tsilo. Indreto ireo karazana misy ao aminy ireo:

 Didierea madagascariensis
 Didierea trollii

 Ny vondro-karazana sy karazana hita ao amin' ny faritra atsimo ao Afrika 

 Ny Calyptrotheca 
Ny tany anirian' ny Calyptrotheca dia ao amin' ny faritra avaratra-atsinanana sy atsinanana amin' ny tapany atsimo amin' i Afrika. Indreto ny karazana misy ao aminy:

 Calyptrotheca somalensis
 Calyptrotheca taitensis

 Ny Portulacaria 
vignette|240x240px|Portulacaria afra (any amin' ny faritra atsimo amin' i Afrika)
Ao amin' ny faritra atsimo amin' i Afrika no misy ny Portulacaria. Indreto ny karazana misy ao aminy:

 Portulacaria afra
 Portulacaria armiana
 Portulacaria carrissoana
 Portulacaria fruticulosa
 Portulacaria longipedunculata
 Portulacaria namaquensis
 Portulacaria pygmaea

 Jereo koa 
 Acanthaceae

 Aizoaceae
 Annonaceae
 Apocynaceae
 Araceae
 Arecaceae
 Asparagaceae

 Asteraceae,

 Brassicaceae

 Cannabaceae
 Celastraceae
 Compositae na Compositaceae
 Convolvulaceae
 Cucurbitaceae
 Cyperaceae
 Didiereaceae
 Dioscoreaceae
 Euphorbiaceae

 Fabaceae

 Juncaceae

 Malvaceae,
 Mimosaceae

 Moraceae,

 Nympheaceae
 Orchidaceae
 Pedaliaceae
 Poaceae na Gramineae
 Rhamnaceae
 Rosaceae

 Rutaceae
 Sapotaceae

 Solanaceae,

 Typhaceae
 Ulmaceae